จังหวัดอุบลราชธานี  สั่งการ ทุกภาคส่วน เตรียมเฝ้าระวังและช่วยเหลือประชาชน ที่ได้รับผลกระทบจากพายุโพดุล
นายเฉลิมพล มั่งคั่ง รองผู้ว่าราชการจังหวัดอุบลราชธานี เปิดเผยว่า กองอำนวยการป้องกันและบรรเทาสาธารณภัยจังหวัดอุบลราชธานี ได้ติดตามสภาวะอากาศและพิจารณาปัจจัยเสี่ยงต่างๆ เชิงพื้นที่ จากพายุโซนร้อนโพดุล เพื่อเป็นการเตรียมความพร้อม ป้องกัน และลดผลกระทบจากสถานการณ์ โดยให้หน่วยงานที่เกี่ยวข้อง ดำเนินการ ดังนี้             เฝ้าระวังติดตามสถานการณ์ และแจ้งเตือนประชาชนในพื้นที่ให้คอยติดตามข้อมูลข่าวสารการพยากรณ์อากาศ และข่าวสารจากทางราชการอย่างใกล้ชิด   ให้หน่วยงานป้องกันและบรรเทาสาธารณภัยของทุกภาคส่วน บูรณาการทำงานร่วมกับองค์กรปกครองส่วนท้องถิ่น อาสาสมัคร มูลนิธิ และองค์การสาธารณกุศล ฯ พร้อมสนับสนุนเครื่องมือ อุปกรณ์ และกำลังพล ในการเข้าช่วยเหลือประชาชนตลอด 24 ชั่วโมง            นอกจากนี้ ปฏิบัติตามแผนปฏิบัติการ/แผนเผชิญเหตุขององค์กรปกครองส่วนท้องถิ่น อำเภอ แผนการป้องกันและบรรเทาสาธารณภัยจังหวัด และหนังสือสั่งการที่เกี่ยวข้อง อีกทั้ง รายงานสถานการณ์ให้กองอำนวยการป้องกันและบรรเทาสาธารณภัยจังหวัดอุบลราชธานี ทราบทันที            เครดิต : กรกช ภูมี  สวท.อุบลราชธานี#พายุโซนร้อนโพดุล #สำนักข่าวกรมประชาสัมพันธ์ #NNT #ILOVETHAILAND